De la 50 de dolari la milioane de euro. Cum a câștigat Alin Burcea primii bani
- Maria Pană
- 18 martie 2024, 18:49
Alin Burcea a ajuns acum să aibă milioane de euro, chiar dacă începutul a fost complicat. Primii bani pentru ceea ce știa să facă i-a primit la Revoluție. La acel moment, omul de afaceri a profitat de faptul că este un bun vorbitor de engleză. Astfel că un jurnalist japonez l-a angajat pentru a face un material despre revoluție. În acest fel, omul de afaceri a făcut primii 3.000 de dolari ajutându-l pe jurnalist să facă materialul despre revoluție.
Alți bani, Alin Burcea i-a făcut prin multiplicarea unei legi. 35.000 de lei mai exact a făcut multiplicând legea 54/1990, care reglementa desfășurarea activităților economice pe baza liberei inițiative.
Milioane din turism
Aceasta nu era tipărită în suficiente exemplare pentru a acoperi cererea de atunci. "Era coadă, toți nebunii voiau să-și deschidă firmă", a spus la acel moment Burcea. "Legea se vindea cu 9 lei, dar nu se găsea, așa ca am multiplicat-o si am vândut-o cu 25 de lei și chiar cu 100 de lei în ultimele zile.
Vindeam câte o sută de legi pe zi", a spus omul de afaceri. Așa se face că la 1 iunie 1990 Alin Burcea a reușit să deschidă agenția de turism, în sediul unei foste florării. "Visez la vremurile acelea când la 8 dimineața era coadă în fata agenției pentru bilete la Mamaia și Neptun.
De la Istanbul s-a întors cu saci de blugi
La stat trebuia să dai șpagă pentru locurile bune. Noi luam doar comisionul pe chitanță și le dădeam oamenilor și un pahar de apă. Apă și nimic altceva!", a mai spus omul de afaceri. Așa a ajuns să organizeze destul de repede și prima excursie externă, la Istanbul. Alin Burcea a fost și ghid în această expediție. "
M-am dus doar ca ghid, dar am venit și eu acasă cu doi saci de blugi", a povestit acesta. În acest moment, Alin Burcea are o avere estimate la 16 milioane de euro.